## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**Διευκρινίζεται ότι όπου στην περιγραφή γίνεται μνεία συγκεκριμένου προτύπου, κατασκευής ή προέλευσης ή ιδιαίτερων μεθόδων κατασκευής, ή αναφορά σε σήμα, δίπλωμα ευρεσιτεχνίας ή τύπο καθώς και σε συγκεκριμένη καταγωγή ή παραγωγή, εμπορικό σήμα, η μνεία αυτή αφορά και στα ισοδύναμα αυτών.**

**ΥΠΗΡΕΣΙΕΣ ΓΕΝΙΚΩΝ ΕΠΙΧΕΙΡΗΜΑΤΙΚΩΝ ΣΥΜΒΟΥΛΩΝ ΔΙΑΧΕΙΡΙΣΗΣ ΚΑΙ ΧΑΡΤΟΓΡΑΦΗΣΗΣ**

ΚΑΘΑΡΗ ΑΞΙΑ: 71.306,45€

ΦΠΑ 24%: 17.113,55€

ΣΥΝΟΛΙΚΗ ΑΞΙΑ ΜΕ ΦΠΑ: 88.420,00€

**Η παρούσα σύμβαση υποδιαιρείται στις παρακάτω ομάδες:**

**ΟΜΑΔΑ (1): ΥΠΗΡΕΣΙΕΣ ΕΠΙΧΕΙΡΗΜΑΤΙΚΩΝ ΣΥΜΒΟΥΛΩΝ ΚΑΙ ΔΙΑΧΕΙΡΙΣΗΣ**

ΚΑΘΑΡΗ ΑΞΙΑ: 39.048,39 €

ΦΠΑ 24%: 9.371,61€

ΣΥΝΟΛΙΚΗ ΑΞΙΑ ΜΕ ΦΠΑ: 48.420,00 €

**ΤΕΧΝΙΚΕΣ ΠΡΟΔΙΑΓΡΑΦΕΣ**

Αναλυτικότερα:

**Η ΟΜΑΔΑ (1) περιλαμβάνει την υλοποίηση των ακόλουθων παραδοτέων:**

**Παραδοτέο 1.1.2: Project Management and Coordination Activities:**

καθ’ όλη τη διάρκεια της σύμβασης (15 μήνες κι όχι αργότερα από την λήξη του φυσικού αντικειμένου του έργου). Ειδικότερα προβλέπεται η υποβολή των ακόλουθων Εκθέσεων:

* 1η Έκθεση υλοποίησης παροχής εξειδικευμένων υπηρεσιών διαχειριστικής υποστήριξης εντός έξι (6) μηνών από την υπογραφή της σχετικής Σύμβασης.
* 2η Έκθεση υλοποίησης παροχής εξειδικευμένων υπηρεσιών διαχειριστικής υποστήριξης εντός έντεκα (11) μηνών από την υπογραφή της σχετικής Σύμβασης.
* Τελική Έκθεση υλοποίησης παροχής εξειδικευμένων υπηρεσιών διαχειριστικής υποστήριξης εντός 15 μηνών κι όχι αργότερα από την λήξη του φυσικού αντικειμένου του έργου.

Οι υπηρεσίες του Αναδόχου συνίστανται στις ακόλουθες:

**Α.** Συνεχής συνεργασία με την ομάδα έργου όπου θα:

υποστηρίζει και θα διευκολύνει το έργο της ομάδας έργου του Πανεπιστημίου Ιωαννίνων, όπως απαιτείται κατά περίπτωση,

αναφέρεται και θα ενημερώνει την ομάδα έργου του Πανεπιστημίου Ιωαννίνων για την πρόοδο και παρακολούθηση του έργου,

Συμμετέχει σε τεχνικές συναντήσεις του Έργου ή όπου απαιτείται βάσει του πλάνου του Επιστημονικού Υπευθύνου του Έργου.

**Β.** Συνολικός συντονισμός και παρακολούθηση της προόδου και των εργασιών του έργου σε συνεργασία με την ομάδα έργου:

Οργανωτική, συμβουλευτική υποστήριξη για την υλοποίηση του φυσικού αντικειμένου. Υποστήριξη στην εξέταση των στοιχείων που τεκμηριώνουν την ορθή ολοκλήρωση του φυσικού αντικειμένου έργου και τήρηση των επιμέρους όρων.

Υποστήριξη για την οικονομική διαχείριση του έργου σύμφωνα με τον Οδηγό Υλοποίησης της σχετικής με το Έργο Πρόσκλησης

Υποστήριξη στην ενημέρωση και τήρηση φακέλων φυσικού και οικονομικού αντικειμένου του έργου (προετοιμασία εκθέσεων προόδου κάθε εξάμηνο, ΟΠΣ, υποβολή των απαραίτητων διοικητικών εντύπων σύμφωνα με τα όσα ορίζονται κ.λπ.)

Υποστήριξη στις διαδικασίες ελέγχου του έργου από την εκάστοτε αρμόδια Αρχή.

**Παραδοτέο 3.1.2: Diagnosis Study of Primary Sector Value Chains in Greek-Albanian CB area & Analysis of Tourism Sector Potential in Greek area**

Η μελέτη διάγνωσης αναφέρεται στην ανάλυση του πρωτογενούς τομέα της περιοχής εφαρμογής (από την Ελληνική πλευρά), της διερεύνησης και αποτύπωσης της αλυσίδας αξίας του πρωτογενούς τομέα, ενώ απώτερος στόχος του Έργου είναι η κατάλληλη προετοιμασία του παραγωγικού ιστού για τη διασύνδεση του με τον τουριστικό τομέα και την αποτύπωση της δυναμικής στην περιοχή εφαρμογής. Ο Ανάδοχος οφείλει να καταγράψει τη δυναμική του πρωτογενούς και τουριστικού τομέα και να καταλήξει στον τρόπο διασύνδεσης με γνώμονα την ανάπτυξη του “Δρόμου του Τυριού”. Ο Ανάδοχος οφείλει να αποτυπώσει ιστορικά/πολιτιστικά δεδομένα που διασυνδέονται με την «κληρονομιά» του πρωτογενούς τομέα στην περιοχή αναφοράς.

Πρόσθετα, στο πλαίσιο του παραδοτέου, θα πραγματοποιηθεί έρευνα πεδίου μέσω της κατάρτισης στοχευμένου ερωτηματολογίου, συλλογή των δεδομένων που απαιτούνται για τη συμπλήρωσή του, καθώς και επισκόπηση της σχετικής βιβλιογραφίας για την αναζήτηση δεδομένων που θα βοηθήσουν στην πληρέστερη περαιτέρω επεξεργασία και αξιοποίηση των διατιθέμενων πόρων του πρωτογενούς τομέα υπό το πρίσμα της ανάπτυξης του “Δρόμου του Τυριού”.

Το Παραδοτέο 3.1.2 θα πρέπει να ολοκληρωθεί εντός 2 μηνών από την υπογραφή της σχετικής Σύμβασης.

**Παραδοτέο 4.1.1: Development of Training Material for Cheese Route Stakeholder Training Seminars on Agrotourism, Cheese Themes, Marketing and Culinary Innovation**

Στο πλαίσιο του εν λόγω παραδοτέου, ο Ανάδοχος θα λάβει υπόψη του αποτελέσματα των διαγνωστικών μελετών, αλλά και των παραδοτέων του Πακέτου Εργασίας 3, που προηγούνται της υλοποίησης των παραδοτέων του Αναδόχου, όπου θα καθορίζονται τα χαρακτηριστικά των εμπλεκόμενων φορέων όπου θα απευθύνονται οι προς ανάπτυξη από τον Ανάδοχο ενότητες επιμόρφωσης (επιμορφωτικό υλικό).

Η κατανόηση της σημασίας της συμμετοχής στο Δρόμο του Τυριού και τα οφέλη που μπορούν να αποκομίσουν οι συμμετέχοντες από αυτό, είναι ένας παράγοντας που πρέπει να ληφθεί υπόψη κατά τη διαδικασία ανάπτυξης του επιμορφωτικού υλικού.

Περαιτέρω, το επιμορφωτικό υλικό θα είναι ένα εγχειρίδιο (manual) που θα αποτελείται από τις κάτωθι διδακτικές ενότητες:

1. Ανάπτυξη αγροτουρισμού στην περιοχή αναφοράς του Έργου και η διασύνδεση με το Δρόμο του Τυριού

2. Επισήμανση των τοπικών αγροδιατροφικών προϊόντων και μέθοδοι για τη διατήρηση της ποιότητας των τροφίμων, σε όλη την αλυσίδα επεξεργασίας ''από τη συλλογή στο πιάτο''

3. Θέματα marketing για την προώθηση των συγκεκριμένων τοπικών αγροδιατροφικών προϊόντων και διασύνδεση με τον τουριστικό τομέα στην περιοχή αναφοράς, διαφήμιση.

4. Θέματα γαστρονομικής καινοτομίας των τοπικών αγροδιατροφικών προϊόντων

Η δομή της κάθε διδακτικής ενότητας (module) θα αποτελείται από τα ακόλουθα κύρια στοιχεία:

* Θέμα
* Περίληψη (στόχοι, αναμενόμενα αποτελέσματα, μέθοδοι και μορφές κατάρτισης)
* Περιεχόμενο της ενότητας (θεωρητικό υπόβαθρο, ορθές πρακτικές / μελέτες περιπτώσεων, εκπαιδευτικό υλικό)
* Κατάλογος αναφορών ή συνδέσμων.
* Οι διδακτικές ενότητες (modules) θα πρέπει να παρουσιαστούν σε παρουσιάσεις PDF και σε διαφάνειες ή/ και σε παρουσιάσεις βίντεο.

Προκειμένου το επιμορφωτικό υλικό να κατανοηθεί καλύτερα από τους συμμετέχοντες στις επιμορφωτικές συναντήσεις, οι διδακτικές ενότητες θα μεταφραστούν στις γλώσσες του Προγράμματος (ελληνικά, αλβανικά και αγγλικά). Η μετάφραση στις τρεις γλώσσες του Προγράμματος είναι υποχρέωση του Αναδόχου.

Το Παραδοτέο 4.1.1 θα πρέπει να ολοκληρωθεί εντός 8 μηνών από την υπογραφή της σχετικής Σύμβασης.

**Παραδοτέο 5.1.3: Development of Cheese Agri - tourism network and Project External Evaluation**

Ο Ανάδοχος θα αναλάβει και την εξωτερική αξιολόγηση του έργου στο σύνολο των περιοχών εφαρμογής του. Η εξωτερική αξιολόγηση αποτελεί απαραίτητο βήμα για την ποιότητα του έργου· είναι μια συστηματική διαδικασία έρευνας, σχεδιασμένη να παρέχει ανεξάρτητη κρίση σχετικά με την απόδοση του έργου και την ικανότητα επίτευξης αποτελεσμάτων υψηλής ποιότητας.

Ο εξωτερικός αξιολογητής θα εξετάσει:

Εάν έχουν παραχθεί όλα τα παραδοτέα του έργου και εάν έχουν εφαρμοστεί όλες οι περιγραφόμενες δραστηριότητες.

Εάν έχουν επιτευχθεί οι δείκτες (και οι στόχοι) του έργου, όπως αυτοί περιγράφονται στο Έντυπο Αίτησης του Έργου.

Ο εξωτερικός αξιολογητής θα αξιολογήσει το Έργο μέσω της συγκέντρωσης ερωτηματολόγιων ή / και συνεντεύξεων (ανώνυμα) από δείγμα των εμπλεκόμενων φορέων. Για αυτή τη διαδικασία αξιολόγησης, μπορεί να χρησιμοποιηθεί. Το πρότυπο του ερωτηματολογίου ή / και ο οδηγός συνέντευξης θα αναπτυχθούν από τον αξιολογητή.

Πρόσθετα, έργο του αξιολογητή είναι να διερευνήσει την αποτελεσματικότητα, αποδοτικότητα του έργου σε επίπεδο εμπλεκόμενων μερών κατά τη διάρκεια υλοποίησης των επιμορφωτικών δράσεων, κατά την επίδειξη του Δρόμου του Τυριού, αλλά και το πώς αντιλαμβάνονται τη συμμετοχή τους στην καινοτόμο δράση “Δρόμος του Τυριού”.

Όλοι οι εταίροι του έργου και ειδικότερα ο επικεφαλής εταίρος θα συνεργαστούν στη διαδικασία εξωτερικής αξιολόγησης και θα παράσχουν όλα τα απαιτούμενα στοιχεία στον εξωτερικό αξιολογητή.

Το Παραδοτέο 5.1.3 θα πρέπει να ολοκληρωθεί εντός 15 μηνών κι όχι αργότερα από την λήξη του φυσικού αντικειμένου του έργου.

Οι υποψήφιοι ανάδοχοι θα πρέπει να διαθέτουν ανθρώπινο δυναμικό και πόρους ικανούς και αξιόπιστους για να φέρει σε πέρας επιτυχώς τις απαιτήσεις του Έργου, σε όρους απαιτούμενης εξειδίκευσης, επαγγελματικών προσόντων και εμπειρίας. Η ομάδα έργου του αναδόχου θα κληθεί να εκπονήσει το έργο συνδυαστικά στην έδρα της Αναθέτουσας Αρχής, στην περιοχή εφαρμογής όπου θα χαρτογραφηθεί ο «Δρόμος του τυριού» και στην έδρα του οικονομικού φορέα, ανάλογα με την εκάστοτε εντολή και αναγκαιότητα που θα προβάλλει ο υπεύθυνος του έργου. Για τον λόγο αυτό, η προτεινόμενη από τον υποψήφιο ομάδα έργου θα πρέπει να απαρτίζεται από επαρκή σε αριθμό άτομα, με τα κάτωθι προσόντα και εμπειρία, τα οποία θα πρέπει να περιγράφονται επακριβώς σε αναλυτικά βιογραφικά σημειώματα.

Ειδικότερα, η Ομάδα Έργου θα πρέπει να διαθέτει:

1. Υπεύθυνο έργου – συντονιστή της ομάδας, ο οποίος θα πρέπει να έχει επιστημονική κατάρτιση –ύπαρξη πανεπιστημιακού τίτλου σπουδών, κάτοχος μεταπτυχιακού ή/ και διδακτορικού διπλώματος και αποδεδειγμένη δεκαετή εμπειρία στην ανάπτυξη εκπαιδευτικού υλικού ή/ και στην παροχή υπηρεσιών εκπαίδευσης, καθώς και εμπειρία στην εκπόνηση μελετών διαγνωστικής ανάλυσης επιχειρηματικότητας και μελετών εξωτερικής αξιολόγησης έργων. Επίσης, απαιτείται άριστη γνώση της Αγγλικής γλώσσας (επίπεδο Proficiency ή αντίστοιχο).

2. Έναν Βασικό Εμπειρογνώμονα, που να διαθέτει ή να συνδυάζει επαρκώς: ύπαρξη πανεπιστημιακού τίτλου σπουδών, κάτοχος μεταπτυχιακού ή/ και διδακτορικού διπλώματος, αποδεδειγμένη τουλάχιστον οκταετή (ημερολογιακά έτη) γενική εμπειρία στην εκπόνηση μελετών επιχειρηματικών κλάδων, ή/ και στην εκπόνηση μελετών διαγνωστικής ανάλυσης επιχειρηματικότητας και μελετών εξωτερικής αξιολόγησης έργων, ή/ και μελετών αλυσίδας αξίας καθώς επίσης να διαθέτει άριστη γνώση της Αγγλικής γλώσσας (επίπεδο Proficiency ή αντίστοιχο). Ο Βασικός Εμπειρογνώμονας θα πρέπει να έχει συμμετάσχει σε τουλάχιστον ένα έργο σε κάθε ένα από τα ζητούμενα από την διακήρυξη πεδία στην Ομάδα.

3. Έναν Εμπειρογνώμονα με επιστημονική κατάρτιση – ύπαρξη πανεπιστημιακού τίτλου σπουδών με καλή γνώση Αγγλικής γλώσσας, με τριετή τουλάχιστον εμπειρία (γενική), εκπαιδευτική εμπειρία τουλάχιστον ενός έτους και εμπειρία σε τουλάχιστον ένα έργο σε θέματα διαγνωστικής ανάλυσης επιχειρηματικότητας, εξωτερικής αξιολόγησης και ανάπτυξης εκπαιδευτικού υλικού στον πρωτογενή τομέα.

4. Ένα Σύμβουλο, με πανεπιστημιακό τίτλο σπουδών με καλή γνώση Αγγλικής γλώσσας που να διαθέτει 3-ετή τουλάχιστον εργασιακή εμπειρία (γενική), καθώς και εμπειρία σε διαχειριστική υποστήριξη τουλάχιστον ενός συγχρηματοδοτούμενου έργου και στην εκπόνηση μελετών ανάλυσης υφιστάμενης κατάστασης/ διάγνωσης αναγκών.

5. Έναν εμπειρογνώμονα, κτηνίατρο, με επιστημονική κατάρτιση – ύπαρξη πανεπιστημιακού τίτλου σπουδών, με εξειδίκευση στη μικροβιολογία και στην υγιεινή τροφίμων ζωικής προέλευσης, με εμπειρία τουλάχιστον τριών ετών στην υγιεινή και ασφάλεια τροφίμων και με εμπειρία υλοποίησης κύκλων επιμόρφωσης στον κλάδο τροφίμων.

6. Έναν εμπειρογνώμονα, κτηνίατρο, με επιστημονική κατάρτιση – ύπαρξη πανεπιστημιακού τίτλου σπουδών, με εξειδίκευση στη μικροβιολογία και στην υγιεινή τροφίμων ζωικής προέλευσης, με εμπειρία τουλάχιστον τριών ετών με εμπειρία σε θέματα πιστοποίησης & ασφάλειας τροφίμων.

7. Ένα στέλεχος με πιστοποιημένες μαγειρικές γνώσεις & γνώσεις σε θέματα ασφάλειας και υγιεινής τροφίμων, καθώς και επαγγελματική εμπειρία τουλάχιστον δύο ετών.

**ΟΜΑΔΑ (2): ΥΠΗΡΕΣΙΕΣ ΨΗΦΙΑΚΗΣ ΧΑΡΤΟΓΡΑΦΗΣΗΣ**

ΚΑΘΑΡΗ ΑΞΙΑ: 32.258,06€

ΦΠΑ 24%: 7.741,94€

ΣΥΝΟΛΙΚΗ ΑΞΙΑ ΜΕ ΦΠΑ: 40.000,00€

(CPV): 71354000-4

**ΤΕΧΝΙΚΕΣ ΠΡΟΔΙΑΓΡΑΦΕΣ**

**Η Ομάδα (2) περιλαμβάνει την υλοποίηση του Παραδοτέου 3.1.5: GIS Mapping of a transnational Cheese Route and Identification of Thematic Sub-Routes**

Αναλυτικότερα ο ανάδοχος του έργου θα αναλάβει να οργανώσει, να αναλύσει να συνθέσει και να οπτικοποιήσει με διαδραστικές εφαρμογές με χρήση συστημάτων γεωγραφικών πληροφοριών και γεωγραφικών συστημάτων επιχειρηματικής ευφυΐας το σύνολο της γεωγραφικής και περιγραφικής πληροφορίας των φυσικών και ανθρώπινων διαθεσίμων που συνδέεται με τους «Δρόμους του Τυριού», όπως περιγραφικά και όχι περιοριστικά βοσκοτόπια, παραδοσιακές τυροκομικές περιοχές και τα τυριά τους, μονάδες εστίασης, τυροκομεία, μνημεία, φυσικά Διαθέσιμα, παραδοσιακούς ξενώνες, μονοπάτια μετακινούμενης κτηνοτροφίας.

Οι διαδραστικές εφαρμογές θα πρέπει να δίνουν τη δυνατότητα στο χρήση να εκτελεί πολλαπλά ταυτόχρονα ερωτήματα στη γεωγραφική και περιγραφική βάση (άλλα και σε άλλες βάσεις με κρίσιμα στοιχεία για την περιοχή μελέτης) με μη γραμμική συλλογιστική σε ένα οπτικοποιημένο διαδραστικό περιβάλλον.

Ειδικότερα, οι διαδραστικές εφαρμογές για την οπτικοποίηση των δεδομένων θα πρέπει να δίνουν δυνατότητα στο χρήστη ώστε να επιτύχει:

1. Ταυτόχρονη θέαση του συνόλου της γεωγραφικής (με δυνατότητα εναλλαγής πολυγώνων, γραμμών και σημείων) και περιγραφικής πληροφορίας

2. Εξειδίκευση με παρουσίαση της συνολικής πληροφορίας για κάθε πεδίο ενδιαφέροντος μέσα στον ίδιο διαδραστικό πίνακα με ένα μόνο κλικ με ταυτόχρονη προσαρμογή όλων των πεδίων και δυνατότητα άμεσης επαναφοράς στην αρχική κατάσταση του διαδραστικού πίνακα.

3. Εκτέλεση πολύπλοκων και συνθετικών πολλαπλών ερωτημάτων για τη γεωγραφική και περιγραφική πληροφορία (απλά με ένα κλικ) με ταυτόχρονη προσαρμογή των πεδίων του διαδραστικού πίνακα ως προς τα ερωτήματα αυτά.

4. Δυνατότητα ενσωμάτωσης του διαδραστικού πίνακα σε οποιαδήποτε σελίδα στο διαδίκτυο με χρήση embed code.

5. Δυνατότητα δωρεάν διαμερισμού του διαδραστικού πίνακα με link σε οποιοδήποτε ενδιαφερόμενο

6. Δυνατότητα σύνδεσης του διαδραστικού πίνακα με άλλες σελίδες στο διαδίκτυο με σχετίζονται με την περιγραφική πληροφορία και οπτικοποίηση αυτών στον ίδιο διαδραστικό πίνακα.

7. Δυνατότητα Επιλογής γεωγραφικών υποβάθρων

8. Φιλικό περιβάλλον προς το χρήστη.

9. Δυνατότητα επιλογής της εφαρμογής σε διαφορετικές γλώσσες (Ελληνικά, Αλβανικά, Αγγλικά)

10. Δυνατότητα zoom στη γεωγραφική πληροφορία, και εργαλείων πολλαπλής επιλογής στα πεδία της γεωγραφικής πληροφορίας.

11. Δυνατότητα άμεσης σύνδεσης με street view της Google

Το Παραδοτέο 3.1.5 θα πρέπει να ολοκληρωθεί εντός 4 μηνών κι όχι αργότερα από την λήξη του ΠΕ3 του έργου.

Οι υποψήφιοι ανάδοχοι θα πρέπει να διαθέτουν ανθρώπινο δυναμικό και πόρους ικανούς και αξιόπιστους για να φέρει σε πέρας επιτυχώς τις απαιτήσεις του Έργου, σε όρους απαιτούμενης εξειδίκευσης, επαγγελματικών προσόντων και εμπειρίας. Η ομάδα έργου του αναδόχου θα κληθεί να εκπονήσει το έργο συνδυαστικά στην έδρα της Αναθέτουσας Αρχής, στην περιοχή εφαρμογής όπου θα χαρτογραφηθεί ο Δρόμος του τυριού και στην έδρα του οικονομικού φορέα, ανάλογα με την εκάστοτε εντολή και αναγκαιότητα που θα προβάλλει ο υπεύθυνος του έργου. Για τον λόγο αυτό, η προτεινόμενη από τον υποψήφιο ομάδα έργου θα πρέπει να απαρτίζεται από επαρκή σε αριθμό άτομα, με τα κάτωθι προσόντα και εμπειρία, τα οποία θα πρέπει να περιγράφονται επακριβώς σε αναλυτικά βιογραφικά σημειώματα.

Ειδικότερα, η Ομάδα Έργου θα πρέπει να διαθέτει:

1. Υπεύθυνο έργου – συντονιστή της ομάδας, ο οποίος θα πρέπει να έχει επιστημονική κατάρτιση – ύπαρξη τίτλου σπουδών στις επιστήμες Περιβάλλοντος και μεταπτυχιακού ή/ και διδακτορικού τίτλου στις επιστήμες Περιβάλλοντος και της Ανάπτυξης, με καλή γνώση αγγλικών και εμπειρία τουλάχιστον ενός έτους στην χαρτογράφηση και ανάλυση δεδομένων με την χρήση συστημάτων επιχειρηματικής ευφυΐας.

2. Έναν Εμπειρογνώμονα με επιστημονική κατάρτιση – ύπαρξη πανεπιστημιακού τίτλου οικονομικής κατεύθυνσης, κάτοχος μεταπτυχιακού ή/ και διδακτορικού τίτλου, με αποδεδειγμένη εμπειρία στην χρήση συστημάτων επιχειρηματικής ευφυΐας και καλή γνώση αγγλικής γλώσσας.

3. Έναν Εμπειρογνώμονα με επιστημονική κατάρτιση – ύπαρξη πανεπιστημιακού τίτλου, ύπαρξη ειδίκευσης στη γαλακτοκομία, τυροκομία και καλή γνώση αγγλικών.

4. Ένα στέλεχος με επιστημονική κατάρτιση – ύπαρξη πανεπιστημιακού τίτλου σπουδών σε θέματα Χωροταξίας, Πολεοδομίας και Περιφερειακής Ανάπτυξης, με μεταπτυχιακό τίτλο σπουδών σε θέματα Περιβάλλοντος και Ανάπτυξης, καλή γνώση αγγλικών και αποδεδειγμένη εμπειρία στην χρήση συστημάτων επιχειρηματικής ευφυΐας.

Σε περίπτωση Ένωσης/Κοινοπραξίας τα κριτήρια οικονομικής και χρηματοοικονομικής επάρκειας και τεχνικής και επαγγελματικής ικανότητας αρκεί να πληρούνται αθροιστικά από τα μέλη της Ένωσης/Κοινοπραξίας.

Στον παρακάτω πίνακα αποτυπώνεται το χρονοδιάγραμμα παράδοσης των επιμέρους παραδοτέων:

| **Κωδικός παραδοτέου** | **Τίτλος παραδοτέου** | **Έναρξη** | **Λήξη** |
| --- | --- | --- | --- |
| **Ομάδα (1)** | | | |
| 1.1.2 | Project Management and Coordination Activities (1η Έκθεση υλοποίησης παροχής εξειδικευμένων υπηρεσιών διαχειριστικής υποστήριξης) | Ε | Ε+6Μ |
| Project Management and Coordination Activities (2η Έκθεση υλοποίησης παροχής εξειδικευμένων υπηρεσιών διαχειριστικής υποστήριξης) | Ε | Ε+11Μ |
| Project Management and Coordination Activities (Τελική Έκθεση υλοποίησης παροχής εξειδικευμένων υπηρεσιών διαχειριστικής υποστήριξης) | Ε | Ε+15Μ ή το αργότερο μέχρι τη λήξη του φυσικού αντικειμένου του έργου |
| 3.1.2 | Diagnosis Study of Primary Sector Value Chains in Greek-Albanian CB area & Analysis of Tourism Sector Potential in Greek area | Ε | Ε+2Μ |
| 4.1.1 | Development of Training Material for Cheese Route Stakeholder Training Seminars on Agrotourism, Cheese Themes, Marketing and Culinary Innovation | Ε | Ε+8Μ |
| 5.1.3 | Development of Cheese Agri - tourism network and Project External Evaluation | Ε | Ε+15Μ ή το αργότερο μέχρι τη λήξη του φυσικού αντικειμένου του έργου |
| **Ομάδα 2** | | | |
| 3.1.5 | GIS Mapping of a transnational Cheese Route and Identification of Thematic Sub-Routes | Ε | Ε+4Μ ή το αργότερο μέχρι τη λήξη του ΠΕ3 του έργου |

Ε: Ημερομηνία Υπογραφής της Σύμβασης

Μ: Ημερολογιακός Μήνας

**ΜΕΡΟΣ Β - ΠΕΡΙΓΡΑΦΗ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

Η σύμβαση περιλαμβάνεται στο έργο με τίτλο «"Ο δρόμος του τυριού" ως καινοτόμος κινητήριος δύναμη πολιτιστικής κληρονομιάς για την ανάπτυξη του αγροτουρισμού στη διασυνοριακή περιοχή», με ακρωνύμιο CheeseCulT το οποίο συγχρηματοδοτείται από το πρόγραμμα INTERREG IPA CBC Greece - Albania 2014-2020, της Ευρωπαϊκής Ένωσης και των Εθνικών Πόρων της Ελλάδας και της Αλβανίας. Το έργο έχει κωδικό Επιτροπής Ερευνών «60920» και κωδικό MIS «5042207» (ΑΡΙΘ. ΕΝΑΡΙΘ. ΕΡΓΟΥ 2019ΕΠ51860007).

Αντικείμενο της σύμβασης είναι η «**ΠΡΟΜΗΘΕΙΑ ΥΠΗΡΕΣΙΩΝ ΓΕΝΙΚΩΝ ΕΠΙΧΕΙΡΗΜΑΤΙΚΩΝ ΣΥΜΒΟΥΛΩΝ ΔΙΑΧΕΙΡΙΣΗΣ ΚΑΙ ΧΑΡΤΟΓΡΑΦΗΣΗΣ**» σύμφωνα με την Αναλυτική Περιγραφή του φυσικού και οικονομικού αντικειμένου στο ΠΑΡΑΡΤΗΜΑ Ι της παρούσας Διακήρυξης.

Η εν λόγω Προμήθεια κατατάσσεται στους ακόλουθους κωδικούς του Κοινού Λεξιλογίου δημοσίων συμβάσεων (CPV):

* 79400000-8 Υπηρεσίες παροχής γενικών επιχειρηματικών συμβουλών και συμβουλών σε θέματα διαχείρισης,
* 71354000-4 Υπηρεσίες ψηφιακής χαρτογράφησης .

**ΥΠΗΡΕΣΙΕΣ ΓΕΝΙΚΩΝ ΕΠΙΧΕΙΡΗΜΑΤΙΚΩΝ ΣΥΜΒΟΥΛΩΝ ΔΙΑΧΕΙΡΙΣΗΣ ΚΑΙ ΧΑΡΤΟΓΡΑΦΗΣΗΣ**

ΚΑΘΑΡΗ ΑΞΙΑ: 71.306,45€

ΦΠΑ 24%: 17.113,55€

ΣΥΝΟΛΙΚΗ ΑΞΙΑ ΜΕ ΦΠΑ: 88.420,00€

**Η παρούσα σύμβαση υποδιαιρείται στις παρακάτω ομάδες:**

**ΟΜΑΔΑ 1: ΥΠΗΡΕΣΙΕΣ ΕΠΙΧΕΙΡΗΜΑΤΙΚΩΝ ΣΥΜΒΟΥΛΩΝ ΚΑΙ ΔΙΑΧΕΙΡΙΣΗΣ**

ΚΑΘΑΡΗ ΑΞΙΑ: 39.048,39€

ΦΠΑ 24%: 9.371,61€

ΣΥΝΟΛΙΚΗ ΑΞΙΑ ΜΕ ΦΠΑ: 48.420,00€

| **Αριθμός**  **Παραδοτέου/ων** | **Τίτλος Παραδοτέου** | **CPV** | **Π/Υ Παραδοτέου χωρίς ΦΠΑ (€)** | **Π/Υ Παραδοτέου με ΦΠΑ (€)** |
| --- | --- | --- | --- | --- |
| 1.1.2 | Project Management and Coordination Activities | 79400000-8 | 8.548,39 | 10.600,00 |
| 3.1.2 | Diagnosis Study of Primary Sector Value Chains in Greek-Albanian CB area & Analysis of Tourism Sector Potential in Greek area | 79400000-8 | 9.500,00 | 11.780,00 |
| 4.1.1 | Development of Training Material for Cheese Route Stakeholder Training Seminars on Agrotourism, Cheese Themes, Marketing and Culinary Innovation | 79400000-8 | 16.000,00 | 19.840,00 |
| 5.1.3 | Development of Cheese Agri - tourism network and Project External Evaluation | 79400000-8 | 5.000,00 | 6.200,00 |
| **ΣΥΝΟΛΑ:** | | | **39.048,39** | **48.420,00** |

**ΟΜΑΔΑ 2: ΥΠΗΡΕΣΙΕΣ ΨΗΦΙΑΚΗΣ ΧΑΡΤΟΓΡΑΦΗΣΗΣ**

ΚΑΘΑΡΗ ΑΞΙΑ: 32.258,06€

ΦΠΑ 24%: 7.741,94€

ΣΥΝΟΛΙΚΗ ΑΞΙΑ ΜΕ ΦΠΑ: 40.000,00€

| **Αριθμός**  **Παραδοτέου/ων** | **Τίτλος Παραδοτέου** | **CPV** | **Π/Υ Παραδοτέου χωρίς ΦΠΑ (€)** | **Π/Υ Παραδοτέου με ΦΠΑ (€)** |
| --- | --- | --- | --- | --- |
| 3.1.5 | GIS Mapping of a transnational Cheese Route and Identification of Thematic Sub-Routes | 71354000-4 | 32.258,06 | 40.000,00 |
| **ΣΥΝΟΛΑ:** | | | **32.258,06** | **40.000,00** |

**Προσφορές υποβάλλονται για μία ή και για όλες τις ομάδες, απαραίτητα όμως για το σύνολο των υπηρεσιών που περιλαμβάνει η κάθε ομάδα με βάση τις απαιτήσεις που ορίζονται στο Παράρτημα Ι της Διακήρυξης. Δεν είναι αποδεκτή προσφορά για τμήμα των προσφερόμενων υπηρεσιών** **της κάθε Ομάδας.**

**Η Οικονομική προσφορά για κάθε παραδοτέο θα πρέπει να είναι μικρότερη του προϋπολογισμού του κάθε παραδοτέου και θα πρέπει να υποβληθεί για το σύνολο των προσφερόμενων υπηρεσιών.**

**Η διάρκεια της σύμβασης ορίζεται σε δεκαπέντε (15) μήνες για την ΟΜΑΔΑ (1) του διαγωνισμού και τέσσερις (4) μήνες για την ΟΜΑΔΑ (2) του διαγωνισμού ή το αργότερο μέχρι την λήξη του φυσικού αντικειμένου του έργου/πακέτου εργασίας και για τις δύο (2) ΟΜΑΔΕΣ.**

**Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της βέλτιστης σχέσης ποιότητας – τιμής.**